
Vendim
Nr.853, datë 14.12.2011

Për lejimin e botimit të njoftimit të KONTRATËS së NËNSHKRUAR të drejtorisë së përgjithshme të rrugëve dhe të drejtorive rajonale rrugore në qarqe si autoritete kontraktore

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Punëve Publike dhe Transportit, Këshilli i Ministrave

Vendosi:

1. Lejimin e botimit të njoftimit të kontratës së nënshkruar të Drejtorisë së Përgjithshme të Rrugëve dhe të drejtorive rajonale rrugore në qarqe, si autoritete kontraktore, brenda datës 20 dhjetor 2011, për objektet e caktuara sipas listave 1 dhe 2, që i bashkëlidhen këtij vendimi dhe janë pjesë përbërëse e tij.
2. Ngarkohen Ministria e Punëve Publike dhe Transportit, Ministria e Financave, Agjencia e Prokurimit Publik, Drejtoria e Përgjithshme e Rrugëve dhe drejtoritë rajonale rrugore në qarqe për zbatimin e këtij vendimi.
Ky vendim hyn në fuqi menjëherë.

Kryeministri
Sali Berisha

LISTA 1
Autoriteti kontraktor: Drejtoria e Përgjithshme e Rrugëve
1. Shërbim me roje civile (Behase, godina e Drejtorisë së Përgjithshme të Rrugëve).

LISTA 2
Autoriteti kontraktor: Drejtoritë rajonale rrugore në qarqe
I. Drejtoria Rajonale Rrugore, Shkodër:
1. Mirëmbajtje dimërore rruga Qafë Qele – Pukë (27.5 km);
2. Mirëmbajtje dimërore rruga Pukë - Qafë Mali (30 km);
3. Mirëmbajtje dimërore rruga Qafë Mali - Qafë Shllak (17 km).
II. Drejtoria Rajonale Rrugore, Dibër:
1. Mirëmbajtje rutinë dhe dimërore Skuraj - Burrel (40 km)+Ura e Ulzës-Ulëz (3 km);
2. Mirëmbajtje rutinë dhe dimërore Burrel - Qafë Buall (30 km);
3. Mirëmbajtje rutinë dhe dimërore Qafë Buall - Ura Topojanit (30 km);
4. Mirëmbajtje rutinë dhe dimërore Ura e Topojanit - Peshkopi (21 km) + Maqellarë - Doganë Bllatë (4 km);
5. Emergjencë;
6. Emergjencë (Blerje kripe).
III. Drejtoria Rajonale Rrugore, Kukës:
1. Mirëmbajtje rutinë dhe dimërore, aksi rrugor Kukës – Aeroport – Kolosjan - Dajç Reç (Peshkopi);
2. Mirëmbajtje rutinë dhe dimërore, aksi rrugor Kam-Krumë.
